નવસારીમાં વિરાવળ-ભેંસતખાડા રિંગરોડ ઉપર આવેલા ફીટ ટુ લાઈવ જીમની સામે રોડ ઉપરથી નવસારી ટાઉન પોલીસે બનાવટી ચલણી રૂ. 2000, 200ની નોટ સાથે પશ્ચિમ બંગાળના શખ્સને ઝડપી પાડ્યો છે. પોલીસે તેની પાસેથી બનાવટી ચલણી નોટો કબજે લઈ આગળની તપાસ હાથ ધરી છે. આ બનાવટી ચલણી નોટ નવસારી સુધી પહોંચતા આ મુદ્દો હાલ ટોક ઓફ ધી ટાઉન બન્યો છે. આ ઘટનાને પગલે સ્પેશ્યલ ઓપરેશન ગ્રુપની ટીમે પણ હિલચાલ વધારી દીધી છે. પોલીસે રૂ. 40,400ની ડુપ્લીકેટ નોટ કબજે લીધી હતી.